b'\n_START_ARTICLE_\nBranko Ili\xc4\x87\n_START_SECTION_\nKlubska kariera\n_START_PARAGRAPH_\nIli\xc4\x87 je mladinski sta\xc5\xbe pre\xc5\xbeivel pri ljubljanski Olimpiji, kjer je tudi prvi\xc4\x8d zaigral v \xc4\x8dlanski konkurenci. Leta 2003 mu je prvo prilo\xc5\xbenost na prvem sre\xc4\x8danju spomladanskega dela prvenstva proti Kopru namenil tedanji trener\xc2\xa0\xc2\xbbzmajev\xc2\xab\xc2\xa0Branko Oblak._NEWLINE_Tik pred finan\xc4\x8dnim zlomom Olimpije je leta 2005 od\xc5\xa1el v Dom\xc5\xbeale, kjer je igral leto in pol, nakar se je v najbolj odmevnem slovenskem zimskem prestopu preselil v \xc5\xa1panskega prvoliga\xc5\xa1a Real Betis. Za Betis je najprej pol sezone igral kot posojen nogometa\xc5\xa1, nakar so ga \xc5\xa0panci za stalno odkupili. Zadnji dan poletnega prestopnega roka 2009 je bil za pol sezone posojen v ruskega prvoliga\xc5\xa1a FK Moskve._NEWLINE_Ili\xc4\x87 je tudi \xc4\x8dlan slovenske reprezentance. Tudi v njej je debitiral pod vodstvom Oblaka 18. avgusta 2004 v Ljubljani proti Srbiji in \xc4\x8crni gori.'